( 1ན) （བླ་མ་དགོངས་པ་འདུས་པའི་བཀའ་སྲུང་གཏེར་སྲུང་གི་གསོལ་མཆོད་མདོར་བསྡུས་ནི། མཆོད་གཏོར་）རཾ་ཡཾ་ཁཾ་（གིས་བསང་སྦྱང་།） ཨོཾ་ཨཱཿཧཱུཾ་（གིས་བྱིན་གྱིས་བརླདས་ལ།）ཧྲཱིཿ བདུད་བཞིའི་དཔུང་འཇོམས་དཔའ་བོ་རྟ་མགྲིན་དཔལ༔ ཚེ་བཙན་དཔེ་མེད་ཡབ་ཡུམ་སྲས་འཁོར་བཅས༔ ཤ་ཟདྷཱ་ཀི་བདུད་མོ་ཁ་མོ་ཆེ༔ བཙན་རྒོད་དགེ་བསྙེན་སྦྱིན་འཁོར་བཅས་རྣམས༔ ཁས་བླངས་དམ་བཅས་བཞིན་དུ་ད་ཚུར་བྱོན༔ གནོད་བྱེད་དགྲ་བགེགས་བསྒྲལ་བའི་གདན་ལ་བཞུགས༔ དངོས་འབྱོར་ཡིད་སྤྲུལ་མཐུན་རྫས་དཔག་མེད་དང་༔ སྨན་རཀ་གཏོར་མའི་མཆོད་པ་འདི་བཞེས་ལ༔ ཕྲིན་ལས་རྣམ་བཞི་ལྷུན་གྱིས་འགྲུབ་པར་མཛོད༔ ཨོཾ་བཛྲ་པུཥྤེ་（སོགས་ནས།） ཤཔྡ་པཉྩ་ཨ་མྲྀ་ཏ་ར་ཀྟམ་ཧཱ་སརྦ་པཱུ་ཛ་ཧོཿ（ཞེས་དང་།） ཧ་ཡ་གྲཱི་ཝ་ཨེ་ཀ་ཛ་ཊཱི་ཡཀྵ་ཡཀྵ་ཏྲི་དུ་ཏྲི་ཕུ་མ་ཡ་ཙཀྵ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི༔ （ཞེས་པས་རྟ་ནག་འཁོར་བཅས་དང་།） བྷྱོ་ཤ་ཟ་དྷཱ་ཀི་ནཱི་མ་མོ་ཙིཏྟ་ཧྲཱིཾ་ཧཱུཾ་ཛཿཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི༔ （ཞེས་པས་ཤ་ཟ་ཁ་མོ་ཆེ་དང་།） ཨོཾ་ནཱ་ག་ཙནྟྲི་ཙ་ར་རཱ་ཏྲི་གིང་ཀ་ར་ཡཀྵ་ཡཀྵ་ས་མ་ཡ་ཧཱུཾ་ཕཊ༔ ཨི་དཾ་བ་ལིཾ་ཏ་ཁ་ཁ་ཁཱ་ཧི༔ （ཞེས་པས་བཙན་རྒོད་བཅས་སོ་སོར་ཅི་རིགས་པས་ཕུལ་ལ།） ཧཱུཾ་ཧྲཱིཿསངས་རྒྱས་བསྟན་པ་སྲུང་བའི་མཐུ་རྩལ་ཅན༔ བཀའ་ཡི་སྲུང་མ་དམ་ཅན་འཁོར་དང་བཅས༔ ཁྱེད་རྣམས་སྔོན་ཚེ་པདྨ་ཐོད་ཕྲེང་གིས༔ དཔལ་གྱི་བསམ་ཡས་མཆིམས་ཕུ་དགེ་གོང་དུ༔ (1བ)རྩ་གསུམ་ལྷ་ཡི་དཀྱིལ་འཁོར་ཞལ་ཕྱེས་ནས༔ ཡང་ཟབ་བཀའ་ཡི་ཆོས་སྲུང་གཉེར་བྱང་གཏད༔ ནམ་ཞིག་ལས་ལྡན་བསྟན་པ་སྤེལ་བའི་ཚེ༔ བཤད་སྒྲུབ་བསྟན་པ་མཐའ་རུ་རྒྱས་བྱེད་ཅིང་༔ དམ་ལྡན་རྣལ་འབྱོར་བུ་བཞིན་སྐྱོང་དགོས་པའི༔ བཀའ་བསྒོས་དམ་ཚིག་རྡོ་རྗེ་སྤྱི་བོར་བཞག༔ ཇི་ལྟར་རྒྱལ་བའི་བཀའ་ལས་མ་འདའ་བར༔ རྣལ་འབྱོར་བདག་ཅག་འཁོར་དང་བཅས་པ་ཡི༔ སྔོན་ལས་འཕྲལ་རྐྱེན་བར་ཆད་ཞི་བ་དང་༔ ཚེ་དཔལ་ལོངས་སྤྱོད་མངའ་ཐང་རྒྱས་པ་དང་༔ ལྷ་མི་ཆེ་བཙན་དབང་དུ་འདུ་བ་དང་༔ གནོད་བྱེད་དགྲ་བགེགས་ཐལ་བའི་རྡུལ་དུ་རློག༔ བཤད་སྒྲུབ་བསྟན་པ་དུས་འདིར་རྒྱས་པར་མཛོད༔ （ཅེས་བསྐུལ་ཞིང་ཕུད་སྐྱེམས་འཐོར། གཏོར་མགྲོན་ཡེ་ཤེས་པ་）ཨོཾ་ཨཱཿ ཧཱུཾ་（གིས་རང་ལ་བསྡུ། འཇིག་རྟེན་པ་རྣམས་གཙྪས་རང་གནས་སུ་གཤེགས་པར་བྱའོ། །ཞེས་པའང་གཏེར་གཞུང་ལས་བཏུས་པ་སྟེ་འཇིགས་བྲལ་ཡེ་ཤེས་རྡོ་རྗེས་སོ།། །།）བརྒྱུད་གསུམ་རིག་འཛིན་ཌཱ་ཀིའི་ཐུགས་ཀྱི་བཅུད། །བོད་ཡུལ་ས་འོག་ཀུན་གྱི་གཏེར་གཅིག་མ། །ཟབ་གསང་བླ་མ་དགོངས་པ་འདུས་ཆེན་གྱི། །བཤད་སྒྲུབ་བསྟན་པ་འཛམ་གླིང་ཀུན་ཁྱབ་ཤོག །（ཅེས་པའང་བུམ་ཐང་དབང་འདུས་ཆོས་གླིང་དུ་ལམ་འདིའི་སྨིན་གྲོལ་དགའ་སྟོན་ཐོག་མར་སྤེལ་བའི་དུས་ཚེས་བཟང་པོར་འཇིགས་བྲལ་ཡེ་ཤེས་རྡོ་རྗེས་འདུན་སྨོན་དུ་བྲིས་པ་སིདྡྷི་རསྟུ།། །།）